Βαρβάρα χωρίς ζάχαρη
Η βαρβάρα είναι ένα παραδοσιακό γλυκό με σιτάρι και ξηρούς καρπούς, νόστιμο και πολύ υγιεινό. Σε αυτή την εκδοχή, δεν περιέχει καθόλου ζάχαρη και γλυκαίνει χάρη στα ξερά φρούτα.
250 γρ. σιτάρι, 10 δαμάσκηνα ξερά, κομμένα στα 4, 10 βερίκοκα ξερά, κομμένα στα 4 , 1 κούπα σταφίδες, 10 σύκα ξερά, κομμένα στα 4, 10 χουρμάδες, κομμένοι στα 2, 2 κουτ. σούπας αλεύρι, ελαφρώς καβουρδισμένο , 1 ρόδι, 200 γρ. καρύδια, χοντροσπασμένα , 2 κουτ. σούπας σουσάμι, κανέλα για πασπάλισμα
Για να φτιάξουμε το γλυκό Βαρβάρα, βάζουμε το σιτάρι σε μια βαθιά κατσαρόλα και προσθέτουμε νερό τόσο που να το καλύπτει.Τοποθετούμε την κατσαρόλα σε μέτρια φωτιά και βράζουμε για 15 λεπτά (ο χρόνος μετράει μετά τον κοχλασμό).Αφαιρούμε 3 κουτ. σούπας σιτάρι με το ζουμί του και το πολτοποιούμε στο μούλτι.Ρίχνουμε τον πολτό στην κατσαρόλα όπου συνεχίζεται ο βρασμός του υπόλοιπου σιταριού.Προσθέτουμε όλα τα αποξηραμένα φρούτα μέσα στο σιτάρι.Τα αφήνουμε να βράσουν και προσθέτουμε το αλεύρι.Συνεχίζουμε το βράσιμο μέχρι να χυλώσει το μείγμα (περίπου 10 λεπτά ακόμη).Σερβίρουμε το γλυκό Βαρβάρα σε μπολάκια με σπόρους ροδιού, καρύδια και λίγο καβουρδισμένο σουσάμι. Πασπαλίζουμε με κανέλα.
Αλεύρι (ζύμες),Ξερά φρούτα,Ξηροί καρποί,Ρόδι,Σουσάμι,Vegan,Νηστίσιμα,Χορτοφαγικά,Χωρίς γαλακτοκομικά,Χωρίς ζάχαρη